CELEX: 32019D1316
Language: et
Date: 2019-07-15 00:00:00
Title: Nõukogu otsus (EL) 2019/1316, 15. juuli 2019, Ameerika Ühendriikide ja Euroopa Liidu vahelise kokkuleppe (mis käsitleb kõrgekvaliteedilise veiseliha tariifikvoodi osa eraldamist Ameerika Ühendriikidele, millele on osutatud muudetud vastastikuse mõistmise memorandumis, mis käsitleb teatavaid kasvuhormoone mittesaavatelt loomadelt pärit veiseliha importi ning Ameerika Ühendriikide poolt teatavate Euroopa Liidu toodete suhtes kehtestatud kõrgendatud tollimakse (2014)) Euroopa Liidu nimel allkirjastamise kohta

5.8.2019   
               
               
                  ET
               
               
                  Euroopa Liidu Teataja
               
               
                  L 205/10
               
            
         NÕUKOGU OTSUS (EL) 2019/1316,
         15. juuli 2019,
         Ameerika Ühendriikide ja Euroopa Liidu vahelise kokkuleppe (mis käsitleb kõrgekvaliteedilise veiseliha tariifikvoodi osa eraldamist Ameerika Ühendriikidele, millele on osutatud muudetud vastastikuse mõistmise memorandumis, mis käsitleb teatavaid kasvuhormoone mittesaavatelt loomadelt pärit veiseliha importi ning Ameerika Ühendriikide poolt teatavate Euroopa Liidu toodete suhtes kehtestatud kõrgendatud tollimakse (2014)) Euroopa Liidu nimel allkirjastamise kohta
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõikega 5,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Liit avas vastavalt nõukogu määrusele (EÜ) nr 617/2009 (1) kõrgekvaliteedilise veiseliha aastase tariifikvoodi (edaspidi „tariifikvoot“).
                  
               
                     (2)
                  
                  
                     19. oktoobril 2018 andis nõukogu komisjonile loa alustada Ameerika Ühendriikidega liidu nimel läbirääkimisi tariifikvoodi kasutamise üle, sealhulgas tariifikvoodi riikidele eraldamise üle, eesmärgiga leida lõplik lahendus Maailma Kaubandusorganisatsiooni (WTO) vaidlusele asjas DS26 („EÜ – liha ja lihatoodetega (hormoonidega) seotud meetmed“). Läbirääkimised viidi Ameerika Ühendriikidega edukalt lõpule 27. veebruaril 2019.
                  
               
                     (3)
                  
                  
                     19. oktoobril 2018 volitas nõukogu komisjoni küsima muude oluliste tarnijariikide nõusolekut seoses tariifikvoodi riikidele eraldamisega, järgides seejuures vajalikul määral kehtivaid WTO eeskirju ja andmata seejuures alust taotleda mistahes hüvitist. Muud olulised tarnijariigid on kirjalikult kinnitanud, et nad nõustuvad tariifikvoodi riikidele eraldamisega.
                  
               
                     (4)
                  
                  
                     Kokkulepe tuleks allkirjastada, eeldusel et see sõlmitakse hilisemal kuupäeval,
                  
               ON VASTU VÕTNUD KÄESOLEVA OTSUSE:
         
            Artikkel 1
            Ameerika Ühendriikide ja Euroopa Liidu vahelise kokkuleppe, mis käsitleb kõrgekvaliteedilise veiseliha tariifikvoodi osa eraldamist Ameerika Ühendriikidele, millele on osutatud Ameerika Ühendriikide ja Euroopa Liidu vahelises muudetud vastastikuse mõistmise memorandumis, mis käsitleb teatavaid kasvuhormoone mittesaavatelt loomadelt pärit veiseliha importi ja Ameerika Ühendriikide poolt teatavate Euroopa Liidu toodete suhtes kehtestatud kõrgendatud tollimakse (2014), liidu nimel allkirjastamiseks antakse luba, eeldusel et nimetatud kokkulepe (2) sõlmitakse.
         
         
            Artikkel 2
            Nõukogu eesistujal on õigus määrata isik(ud), kes on volitatud kokkuleppele liidu nimel alla kirjutama.
         
         
            Artikkel 3
            Käesolev otsus jõustub selle vastuvõtmise päeval.
         
         
            Brüssel, 15. juuli 2019
            
               
                  Nõukogu nimel
               
               
                  eesistuja
               
               J. LEPPÄ
            
         
         
            (1)  Nõukogu 13. juuli 2009. aasta määrus (EÜ) nr 617/2009, millega avatakse kõrgekvaliteedilise veiseliha autonoomne imporditariifikvoot (ELT L 182, 15.7.2009, lk 1).
         
            (2)  Kokkuleppe tekst avaldatakse koos selle sõlmimise otsusega.